
AWEMainta 


Diaranzon, 6 Februari 2019 


Parlamentario Arthur Dowers 

Prome Minister a prohibi importacion 
di koper di Venezuela pero no di oro 



TA importante pa aclaria declaracionnan 
duna pa Prome Minister Evelyn Wev- 
er Croes como reaccion riba observa- 
cionnan haci pa Parlamentario di frac- 
cion di AVP, Arthur Dowers, relaciona 
cu un articulo cu a keda publica den me- 
dio di comunicacion na Spaña relaciona 
cu transporte di oro for di Venezuela. 

Sr. Dowers a mustra cu e.o. Premier 
Wever Croes ta pretende cu a trece e 
asunto ald dilanti na momento cu tin 
un situacion delicado cu Venezuela y cu 
p’e motibo aki sr. Dowers lo ta creando 
problema supuestamente pa su persona. 

“Ta bon pa nos ta hopi cla riba e asunto 
aki, esta pa sra. Wever Croes, cu no ta 
nos a trece e punto aki dilanti ya cu e 
tema di transporte di oro aki ta un tema 
cu tin atencion internacional caminda 
den un publicacion na Spaña, a bin de- 
tayadamente riba e transporte di oro for 
di Venezuela via di Aruba. 

Un di e puntonan importante di esalci 
cu nos a trece dilanti y cual sra. Wever 
Croes no a duna contesta riba esaki, ta cu 
sra. Wever Croes a traiciona pais Aruba, 
ya cu ora Presidente Nicolas Maduro a 
bin dilanti y bisa cu tin traficacion ili- 
cito di materialnan via di Aruba, Prome 
Minister a core brasa Maduro y a keda 
keto riba e asunto aki. 

Recientemente Prome Minister Wever 
Croes a sali y pidi tur hende pa resa dia- 
domingo cu a pasa ey y tur esaki despu- 
es c’un sostenedor di dje y su partido 
a publica den medionan social cu pal- 
abranan ofensivo den su direccion y di 
su Gobierno, anto e ora Prome Minister 
y bin papia cosnan bruha contra nos. 


Mi tin cu bisa Prome Minister pa no 
bin purba bruha tera ya cu tur hende sa 
unda e ta para y ami ta un di nan cu no 
ta interesa den su mentiranan. 

E informacion di traficacion di oro a bin 
dilanti dor di un grupo di prensa inter- 
nacional, cu a sali despues den prensa 
local y loke mi a haci ta di mustra riba 
e hecho cu loke no a wordo poni den 
e publicacionnan alci, ta cu sra. Wever 
Croes a traiciona pais Aruba na momen- 
to cu el a scoge banda di Maduro, na 
lugar di para y mustra Maduro riba e 
hecho cu e traficacion di oro aki ta tuma 
lugar bou consentimento di Gobierno 
Venezolano. 

Esey t’e discusion cu nos a hiba, bo no 
por bay contra bo mesun pais bisando 
cu Gobierno anterior tabata permiti 
cierto cos djies pa su persona mustra 
bon y loke mi a bisa ta cu Evelyn Wever 
Croes tabata sa masha bon di e trafi- 
cacion di oro aki, pasobra ta su body- 
guard tabata envolvi den transporte di 
oro aki, ta hendenan rond di sra. Wever 
Croes tabata traha hunto den esaki. 

Ta hendenan den su Gobierno t’esnan 
cu tabatin negoshi den trafica oro y mas 
cu tur cos, e oficina di e compania cu ta 
transporta oro tabata situa den su edifi- 
cio di Arulex Building cu e mes ta doño 
di dje. 

Prome Minister no mester bin haci co- 
mosifuera e no tabata sa kico ta pasando 
e tempo ey, pero awor mi a tende bisa cu 
ta cosnan cu a pasa bou di nos Gobi- 
erno. E1 a pasa bou di nos Gobierno, el 
a pasa bou di bo Gobierno y si ta un dia 
of 100 dia el a pasa, el a pasa bou di bo 
Gobierno tambe. 


Den e publicacion ta wordo mustra cu 
Prome Minister Evelyn Wever Croes a 
tuma e decision pa prohibi importacion 
di koper for di Venezuela, pero ningun 
momento a tuma medida contra di im- 
portacion di oro. 

Prensa internacional a bisa esaki tambe 
cu nan mes tabata parti di esaki y na 
lugar di scoge banda di Aruba, sra. Wev- 
er Croes a dicidi di brasa nan y bisa cu 
no ta Gobierno di Aruba. 

Gobierno di Aruba no tin ningun mina 
di oro, Gobierno di Aruba no tin ningun 
compania di transporte di oro y e unico 
hende cu tabatin un compania asina ta- 
bata su bodyguard y esun cu sa di esaki 
ta bo persona ya cu nan tabata establece 
den bo edificio. 

Ta bin acerca cu prensa internacional 
mes ta contradeci ponencianan di Prome 
Minister Wever Croes informando cu el 
a haci cambio, pero e no a haci ningun 
cambio y nan por sigui transporta e oro 
aki manera nan ta haya ta bon y ki ora 
cu nan haya ta bon. 

Sra. Wever Croes ora bo ta papia, sea 
honesto y papia e berdad cu pueblo y 
awor e ta bisa cu e kier bay den un de- 
bate cu mi persona y mi ta dispuesto pa 
bay den un debate cune na unda cu ta 
y ki ora cu ta y si e kier haci na cede di 
MEP, lo mi bin eynan cu varios MEPista 
cu el a gaña y kendenan ta harta di su 
mentiranan y eynan nos lo sinta y esnan 
cu el a bisa cu e no conoce cu ta MEP, 
nos lo sinta y nos lo discuti abierta- 
mente riba e tema aki sra. Wever Croes 
no por sigui sconde. 

Ta bo bodyguard para banda di bo per- 
sona riba auto t’esun cu tabatin e ne- 
goshi y e lugar cu e negoshi aki ta reg- 
istra ta den bo edificio,” Parlamentario 
Arthur Dowers a declara. 

CAFT den un carta pa Gobierno: 

"Bo tin 14 dia pa cumpli 
cu recomendacionnan pa 


drecha presupuesto 2019" 


CAFT a manda un carta pa Min- 
ister di Finanza, Xiomara Ruiz 
Maduro, unda e organo aki ta 
duna Gobierno 14 dia pa cumpli 
cu recomendacionan pa drecha 
presupuesto 2019. 

Gobierno di Aruba no ta cumpli 
suñciente cu e recomendacionnan 
duna na october aña pasa. 

Pesey dia 14 di januari ultimo, 
CAFT a manda un carta serio pa 
Gobierno, esta pa Minister Xio- 
mara Ruiz Maduro, unda el a haya 
dos siman di tempo pa cumpli cu 
e recomendacionan haci p’e Cole- 
gio di Supervision Financiero den 
su ultimo raport cu a bay publico 
e siman ald pa por cumpli asina cu 
e presupuesto 2019. 

Ta dialuna e raport di CAFT riba 
presupuesto 2019 a bira publico, 
mientras cu Gobierno a ricibi esa- 
ki 14 di januari ultimo. 

Segun CAFT ta bisa cu e presu- 
puesto 2019 ta ‘insuficientemente 
veriñcable’. “E splicacion riba e 
presupuesto no ta ofrece suficien- 
te informacion”, e raport ta sigui 
bisa. Como tal a duna Conseho di 
Minister 14 dia, pa contesta con 
ta bay atende cu e 4 recomenda- 
cionan cu nan a pone den nan ra- 
port. 


Segun CAFT, nan ta mustra 
cu Gobierno no a cumpli 
suficientemente cu e re- 
comendacionan haci cu 
CAFT a haci na october 
2018 riba e concepto di e 
presupuesto e tempo ey. 


“Como tal ta dificil pa 
CAFT hustifica si Aruba 
ta riba e ‘caminda duradero di fi- 
nanza publico cu e presupuesto 
2019’. A base di esey, CAFT ta 
duna 4 recomendacion cu Gobi- 
erno tin cu duna oido na dje (ai- 
nda). 

Entre e recomendacionan, Gobi- 
erno mester duna un bista riba e 
plan di Reforma Fiscal, unda cu e 
splicacion, e planificacion y e po- 
sibel resultadonan di e reforma 
general ta wordo splica. Ademas, 
CAFT kier pa stipula un presu- 
puesto detaya p’e fondo di pre- 
spuesto interino SCP, unda cu ta 
mustra claramente na cua proyec- 
to ta gastando fondo y pa ki tempo 
tin pensa di haci e gastonan aki. 
Tambe for di e presupuesto aki 
mester sali na cla cu eventual ex- 
pansion di personal p’e Crisis Plan 
Social lo por trece e meta pa laga e 
gastonan di personal baha entran- 
te 2019 na peliger, y cu esaki mes- 
ter compensa esalri otro caminda. 



Ta despues cu establece e sector 
colectivo 2019 y 2020, CAFT por 
midi si henter e sector colectivo di 
2019 ta cumpli cu e normanan le- 
gal. CAFT cu esalri ta urgi pa riba 
termino, determina e sector colec- 
tivo. 

Finalmente, CAFT kier pa Gobi- 
erno duna mas informacion riba e 
asina yama ‘estimacion multi-an- 
ual’. Si no ta cla lrico e consecuen- 
cianan financiero ta pa loke t’e 
efectonan di maneho riba e post- 
nan di presupuesto, esaki mester 
wordo menciona. 

“En todo caso, mester estima cu 
cautela” CAFT a sigui bisa. 

E colegio ta sigui bisa cu con- 
forme articulo 11, inciso 4, LAFT 
ta pidi CAFT pa Gobierno dentro 
di 14 dia, mas tarda 28 di janu- 
ari (2019), informa e colegio di lri 
forma, lo tene cuenta cu e reco- 
mendacionan haci pa CAFT. 

“Drecha mundo cuminsa cu bo mes”, ta un dicho masha conoci. 
Awe nos kier mustra con Aruba ta para riba su cabez, pasobra Go- 
bierno aña pasa a proclama Aña di Papiamento. Pero mesun Gobi- 
erno aki no ta respeta loke nan mes ta predica. 

Chicote ta splica, cu a bira tempo pa nomber di tur departamento 
haya nan nomber na Papiamento. Pero net e Gobierno aki ta haci 
net lo contrario. 

++++++++++++++++++ 


Un ehemple clásico cu awe Chicote ta denuncia ta di Departamento 
di Asunto Economico, Comercioy Industria (DAECI), cu reciente- 
mente a introduci un website nobo, www.deaci.aw . 

Pero no ta cambia e logo cu si ta 
keda na Hulandes. Pakico no a 
cambi’e na Papiamento. 

Mira e ehempel aki, cu ta haci 
mención di Directie Economische 
Zaken, Handel en Industrie. 

Tur esaki ta muestra cu no tin un maneho coherente den e Gobierno 
aki. 


rfSf DEZHI 

Dinectie Economische Zaken, 
Handel en Industrie 


++++++++++++++++++++++ 

Un blunderj/ mahos ta henter e proyecto di Wall of Fame. El a bira 
mas bien un muraya di lamento. Un bunita intención sigur, pero ta 
kende a haya encargo pa traha esaki. E tayena cu cantidad di eror. 

Lo tin cu paga awor pa drecha tur esaki atrobe? Es(nan) cu a haya 
encargo p’e trabao aki, no tabatin supervisión of p.e. un hende di 
SMAC of MUSICA. No foei. Si t’asina ta goberna, anto nos por 
comprende kico ta kico. 

+++++++++++++++++++ 

Contento di tende cu Algemene Rekenkamer a ser pidi pa haci un 
investigación na Fundacion Lotto pa Deporte. AWEMainta sigur ta 
sostene e investigación aki. Tin varios punto pa aclaria, p.e. pueblo 
ta puntra su mes pakico ARA ta cuminsa investiga prome cu tur cos, 
pakico Lotto mester a cera un fianza di Afl. 20 miyon na un banco 
local den 2011? 

Y tambe pakico Lotto mester a cera un acuerdo di maneho (manage- 
ment) cu Canadian Bank Note na 201 I ? 

Tin raportnan di oficinanan di accountant EYj/ di ACC Partners di 
Corsou, cu ta bon pa ARA tene cuenta cu nan. 
++++++++++++++++++++ 

Tambe ARA por check pakico e fiansa di Afl 17 miyon no a j/ega 
pa construi 3 compleho deportivo na Santa Cruz, Pos ChiQuito j/ 
Savaneta. Lotto mester a uza un parti di e fiansa di Afl. 20 miyon pa 
por a cumpli cu e pago di e contractnan na contratistanan. Kende e 
contratistanan aki ta? 


+++++++++++++++++++ 

Aña no a caba di bolter, ata Minister Plenipotencario, Guillfred 
Besaril na Aruba atrobe. Ta dos biaha caba cu el a reuni cu Depar- 
tamento di Cultura. Y asina e ta regla varios reunión mas na Aruba, 
dunando e impresión cu e ta hibando campaña. Of manera a ser 
bisa, e ta loke pa bolbe y kier un puesto di Minister. Cua Minister lo 
haci lugar p’e? 

+++++++++++++++++++ 

Pero placa tin, anto pa sigui cu e fiesta di (mal)gasta, pasobra e 
biaha aki, Guillfred Besaril a bin acompaña y nan ta kedando den un 
hotel di 5 strea y Gobierno ta paga. 

Chicote ta kere cu Prome Minister Evelyn Wever Croes mester por 
hala atención di su Minister Plenipotenciario. Stop di biaha y pa 
Aruba en particular. 

++++++++++++++++++ 

Ta un conclusión tin cu e delegación di Cas di Aruba a bin Aruba, 
pa celebra Carnaval. Ora cu e propio Minister a atende e compe- 
tencia nan di tumba, caiso_ysoca. Placa tin, hende mester pa (mal) 
gast’e. 

+++++++++++++++++++ 

Masha hende ta rabia y ta mustra cu Gobierno ta sigui cu su men- 
tiranan. Re. tin hende a baly cumpra bebida alcoholico, cu segun 
Minister Xiomara Ruiz Maduro lo a aumenta cu unicamente 7 florin, 
pero ora a_yega na caha, a paga sigur un 20 pa 25 florin pa e.o. 
whiskj/. Baj/ gaña baca, t’e mensahe cu a ser manda pa e.o. Minister 
Xiomara Ruiz Maduro. 


+++++++++++++++++++++ 

ARA mester investiga ta kico a pasa cu e Afl 1.2 miyon cu Endly 
Croes a haj/a pa inverti den ballpark na Pos ChiQuito? Pakico el a 
bende e nomber di e ballpark pa Afl 1.2 miyon sin cu a cumpli, esta 
e parke na Pos ChiQuito mester a haj/a nomber di Canadian Bank 
Ballpark. 

Den kico e placa a baly? 

Nos ta spera cu ARA haci un bon trabao pa haj/a sa e berdad, maske 
nos sa cu no por investiga ningun fundacion. 

++++++++++++++++++++ 

Riba social media, por a tende un coordinador di un Minister coba 
mama di tur den e Gobierno aki. Ta un persona masha conoci den 
comunidad, pero kico a pas’e, no ta conoci. Pregunta cu ta ser haci 
ta: Kico e Minister responsabel a haci su e coordinador aki? A ser 
bisa, cu e no a manda e mensahe aki pa tur hende, pero pa algun 
amigo, pero e ta un opinion expresa na direccion di e Gobierno 
actual, cu sigur no ta tolerable. 
+++++++++++++++++++ 

Kedando riba e aspecto di coordinador, Tin un otro coordinador cu 
a haj/’e den problema matrimonial, te cu el a maltrata su pareha. E 
ta(bata) traha pa un Minister, kende ta carga den su bandera aten- 
cion pa problema social, pero e persona aki ta den servicio ainda? 
Hasta e ta wordo tilda di ta un pedofiel. Y asina e ta den servicio 
serca e Minister cu kier drecha mundo? 
+++++++++++++++++++ 

La Linda a haya suspension di pago 


CORTE di Husticia a 
bay di acuerdo diabierna 
ultimo pa duna La Linda 
suspension di pago pa 6 
luna. Manera ta cono- 
ci na fin di aña pasa La 
Linda a dicidi di sera su 
portanan, pero awor kier 
continua cu e negoshi, 
pero tabata kier un peri- 
odo di fria cabez pa cu su 
deudornan. 

Asina Corte di Husticia 
a dicidi pa nombra abo- 
gado mr. Geert Rep como 
persona cu lo guia e pro- 
ceso aki. Propietario di 
La Linda tin masha con- 
fianza di por recupera e 
negoshi y pone belc riba 
bon caminda, sin mes- 
ter di wordo declara 
bancarota. 

E suma na debe, abogado 
Geert Rep no por men- 
ciona ainda, pero e ta 
core den algun miles di 
florin. 

Manera ta conoci, La 
Linda tin varios trahador 
cu hopi aña di servicio, 
kendenan no por a haya 
nan pago manera nan 
abogado Figaroa a de- 
manda. 

Dia 21 di augustus e 
partidonan lo bin hunto 
atrobe, unda Huez lo 
determina si declara La 
Linda bancarota of tin 
posibilidad pa sigui cu e 
negoshi, cu tin tur poten- 
cial pa haci ganashi. 

Prome Minister a bishita SER 


Prome Minister Evelyn Wever-Croes ta haciendo 
bishita na tur departamento cu ta resorta bou 
di dje. Diabierna ultimo, e mandatario a haci 
un bishita na Sociaal Economische Raad Aruba 
(SER). SER t’e organo di conseho di Gobierno 
riba e area social y economico. 

For dia cu Gabinete Wever-Croes a tuma over 
gobernacion, mas autoridad a wordo poni den 
man di e organo aki p’asina nan por eherce nan 
trabou y conseha Gobierno riba e terenonan con- 
cerni. 


Prome Minister a introduci varios cambio, entre 
nan SER awor por duna conseho na Parlamento 
tambe si Parlamento ta desea esaki. 

Antes esaki no tabata posibel y Parlamento mes- 
ter a haci su peticionnan via Gobierno y si Gobi- 
erno no tabata haya necesario of lder, e no tabata 
pidi SER pa conseho. 

Den cuadro di transparencia y pa duna mas respet 
n’e instituto halto di nos pais aki, Prome Minister 
actual a cambia esalci. 


“Cu e cambio aki Parlamento por haci su trabou 
mihor y mas eficiente. SER tambe por eherce su 
trabou mihor. Y asina aki, ta Aruba ta sali gana”. 
E mandatario prinicipal di nos pais a duna di con- 
oce cu esald ta prome biaha cu un Prome Minis- 
ter ta bishita departamento SER den e historia di 
e departamento aki. 

Den pasado, SER no a haya e atencion debido 
di e Minister Presidentnan anterior. Ta obvio, cu 
esaki ta diferente p’e Prome Minister actual. 

Prome Minister a cera conoci cu tur trahador di 
e Departamento y a intercambia idea y opinion- 
nan cu e trahadonan durante un reunion extenso 
diabierna prome di februari ultimo. 

Vision di Minister Armando (Rudy) Lampe 

Ta pa mehora e chens pa tur mucha 
haña un educacion cu nan merece 


Minister di Enseñansa, Armando 
Rudy Lampe a elabora riba varios 
cambio y mehoracion den ense- 
ñansa. 

E Minister a indica cu actualmente 
na St Cruz y Savaneta tin un mix- 
to di alumno di MLK y Kluster 4. 
(MLK= moeilijk lerende ldnderen. 
Kluster 4 = ldnderen met psycha- 
trische afwijldngen). 

Ta di compronde cu maestronan 
tin nan man yen pa guia e grupo 
ald cu dos necesidad y talento 
completamente diferente. 

Principalmente p’e motibo ey 
Minister Lampe encarga cu me- 
hora nos sistema di educacion cu 
a sufri negligencia pa hopi aña, a 
sinta cu tur docente di SPO pa di- 
aloga pa yega na un solucion. 

E grupo di docente a manda Minis- 
ter un carta pidiendo pa un siman 
pa contesta nan precupacionan. Ta 
di lamenta cu nan mes a scoge pa 
ldbra e palabracion cu nan a pro- 
pone dor di bay over pa accion un 
dia despues di a manda e carta na 
Minister pidiendo pa contesta den 
7 dia. 

E titular di Enseñansa a propone 
p’e scol nobo na Brazil bin un SPO 
cu un curiculum specialisa pa mu- 
cha MLK, dus un scol specifica- 
mente p’e grupo di muchanan aki, 
y un scol di enseñansa secundario 


apart pa Musterd. Esald lo baha e 
stress p’e docentenan y lo por sigui 
un guia uniforme pa educa tur dos 
grupo apart mas efectivo. 

Tambe, otro problema ta surgi si e 
scolnan aki no pone e muchanan 
di cada categoria hunto. Pasobra e 
tin hopi chens, mirando cifranan 
di inscripcion cu e scolnan separa 
no ta yega 100 alumno. 

Den e caso aki, nan ta perde nan 
base legal pa ricibi subsidio di Go- 
bierno. Si pone e scolnan ald hun- 
to, e financiamento ta keda sigura. 

Den e vision di e mandatario, e 
cambio aki lo definitivamente me- 
hora e chens p’e muchanan haña 
un educacion cu nan merece, e do- 
centenan ta haña un alivio y me- 
nos stress pasobra nan tareanan ta 
bira mas specifico, y ta garantisa e 
continacion di e programa di edu- 
cacion pa MLKy Kluster4. 

Finalmente Minister Rudy Lampe 
ta urgi tur partido pa no uza polit- 
ica pa tira palo den candela cu mal 
informacion y nenga e muchan- 
an aki e atencion y nivel di edu- 
cacion cu nan merece. Respet na 
tur docente y mayornan di e gru- 
ponan aki y corda t’e bienestar di e 
muchanan nos mester protega. 



STATE N VAN ARUBA 


OPENBARE VERGADERING OP6FEBRUARI 2019OM 
13:(X)UUR V.M. IN DE VERGADERZAAL VAN DE STATEN VAN ARUBA 


TE BEHANDELEN ONDERWERP 


Aaencla: 

1. Ontwerp-Landsverordening tot vaststelling van de 
begroting van de Staten van A ruba voor het dienstjaar 2019 

2. AdviesCentraleCommissiein verband metschikkingsvoorstel 
voormalige G riffier der Staten. 


De Plv. Griffier, 
drs. J .1. Williams 


Den Noticia 

Noticia directo y confiabel. 
Presenta tur media di 12'or pa l'or 

Cu Victor "Toko" Winklaar 
y Alexa Werleman 

na G-FM Galactica 99.9 

Prome Minister 

Ta haci apelacion na oposicion pa 
no hunga politica barata y infantil 



DURANTE conferencia di prensa semanal 
di Gobierno, Prome Minister Evelyn Wever- 
Croes a haci un apelacion na oposicion pa ta 
riba un linea ora ta trata e situacion di nos 
pais bisiña Venezuela. Un paso falso, segun 
e mandatario principal di Aruba, lo afecta 
henter nos pais. 

Alci Prome Minister ta referi na comentario 
di Parlamentario Arthur Dowers tocante di 
transporte di oro declarando cu Prome Min- 
ister lo a aproba transporte ilegal di oro for 
di Venezuela. 


“Pa cuminsa, esalci no ta informacion corec- 
to, locual cu señor Dowers sa tambe”, Prome 
Minister a enfatisa. 

Pa aclarea e insinuacion aki di señor Dow- 
ers, e Premier a referi na hechonan di un 
aña pasa na unda cu na cuminsamento di 
januari 2018, Presidente Nicolas Maduro di 

TOTER RESIDENCIAL 


j Pidi bo toter online na 

' ecotecharuba.com 

Riba Facebook 

ecotech.aruba 

Of yama nos na 

■ +297 582-4684 


Haci sabi y tene Aruba 

‘Good Looking!cu Ecotech! 

Servicio semanal incluyendo 
dianan di fiesta. 


Venezuela unilateralmente ta dicidi di cera frontera entre Venezuela 
y Aruba. Nicolas Maduro a acusa Aruba di no ta haci suficiente pa 
stroba contrabando di material strategico incluyendo oro cu tabata 
sali di Venezuela. 

Gabinete Wever-Croes, e tempo ey, tabatin menos di 50 dia den 
gobernacion. Maduro a acusa Gobierno di TVuba di aproba trans- 
porte di oro p’e añanan anterior di AVP y no p’e 50 dianan di e 
gobernacion nobo. Esalci t’e motibo cu Nicolas Maduro a dicidi di 
cera frontera. 

“Esnan cu tabata na mando den e añanan anterior y cu a aproba e 
transporte oro di Venezuela, tabata Gabinetenan Eman, e mesun 
Gabinete na unda cu Dowers tabata pertenece como Minister”. 

Y t’e Minister di Economia e tempo ey, den Gabinete Eman, tabata 
esun cu tabata duna permiso pa por a saca oro for di Venezuela y 
drenta Aruba”. 

Prome Minister a enfatisa cu e tema di oro a bin dilanti den un mo- 
mento critico den e relacion entre Aruba y Venezuela y Gabinete 
Wever-Croes a atende cu e tema ey mesora tambe. 

Y for di e momento ey tambe, cosnan a cambia. 

Desde cu a habri frontera bek, Gobierno a bin cu exigencia mas es- 
tricto como tambe cu proceduranan nobo p’asina contraaresta tur 
clase di contrabando di material strategico cu ta sali for di Venezuela. 
Prome Minister ta lamenta cu awor den e situacion dificil aki Vene- 
zuela, politiconan manera Dowers ta tira esaki den discucion siendo 
cu t’e Gobierno di AVP mes a aproba pa transporta oro di Venezuela 
y ta nan ta culpabel cu frontera a wordo cera. E tipo di hunga po- 
litica barata y infantil di señor Dowers no ta yuda nos pais awor alci. 

“E situacion na Venezuela ta delicado. E situacion ta for di nos man. 
E guera no ta cu nos. e conflictonan interno no ta cu nos. Pa cua mo- 
tibo nos no por mete den esey. Pero Gobierno ta monitoria e situa- 
cion constant tur dia y prepara pa cualkier eventualidad”, Prome 
Minister Evelyn Wever Croes a duna di conoce. 

Prome Minister Evelyn Wever-Croes ta haci un apelacion na pueblo 
henter pa no recuri na panico, pero pa den tur trankilidad tuma e 
mihor desicionnan. 

Parlamentario Jennifer Arends-Reyes (AVP) 

Falta mas splicacion di parti 
Minister di Enseñansa con e 
ta yega na su decisionnan 


DI acuerdo cu Parlamentario Jennif- 
erArends-Reyes di AVP, aña a habri 
cu varios tema den enseñansa cu ta 
merece mas splicacion riba nan. Hopi 
t’esnan cu ta tende den media anun- 
cio di decisionnan cu Gobierno ta 
tuma, den e caso aki e Ministerio di 
Enseñansa, pero ta lceda cu pregunta 
di cual t’e motibo of plannan cu lo 
tin. 

Sra Arends-Reyes a haci un peticion 
na Presidente di Parlamento si por 
yama un ‘vragenuur’ p’e Minister 
por bin Parlamento y contesta algun 
pregunta. 

Durante tratamento di presupuesto 
2019 varios colega a menciona cu no 
ta ricibi contesta por escrito di nan 
pregunta of ta tarda demasiado hopi 
pa ricibi contesta. Ta imperativo pa 
Parlamento ricibi informacion riba 
decisionnan cu ta ser tuma den Go- 
bierno y na un manera respetuoso. 
No mescos cu a pasa durante trata- 
mento di presupuesto cu tur pregun- 
ta cu a ser haci a wordo contesta na 
un manera sarcastico cu ta yega bek 
si bo ta sostene legalisacion di mari- 
huana bo lo tin chens di ricibi un 
contesta y si no dobla warda pa ricibi 
un contesta na un manera aceptabel 
pa contesta Parlamentario. 

Esaki sigur no ta un actitud profe- 
sional ni riba nivel pa nos Parlamen- 
to. Den e carta cu ta pidi un reunion 
cu Minister lo ta desea informacion 


tocante e status di inscripcionan y 
capacidad di alumno pa scolnan tan- 
to publico como Catolico mirando cu 
mayornan ta cuminsa puntra ta kiko 
lo haci si nan yiu no haña skol. 

E ta un topico cu tur aña sa bin di- 
lanti, pero e aña ki e ta mustra cu e 
cantidad ta mas hopi. 

Den planning mester a percura pa 
mas skol y mas personal, pero mester 
wak kico t’e planning di Ministerio 
di Enseñansa actual pa cu e plaatsing 
di e alumnonan. 

E no ta bay pa tin un limite den klas- 
nan, esey ta comprendibel, e ta bay pa 
tin un bista ta cuanto y kico ta haci 
cu e alumnonan local of alumnonan 
cu of sin permiso cu ta bibando riba 
Aruba cu tin derecho riba enseñansa 
y ta cay for di e lista cu no ta haña 
slcol. 

Tambe ta puntra Minister Lampe si e 
por duna informacion tocante e sta- 
tus di construccion di Colegio Frére 
Bonifacius, cu no tin mucho move- 
cion grandi riba e sitio. 

Tambe ta puntra Minister tocante 
airco pa skolnan, cu ta un topico cu 
sigur ta positivo y cu e coalicion a 
campaña fuertemente cun’e, cuanto 
su Ministerio a percura p’e y si tin 
mas Ministerio ta yudando cu airco 
pa skolnan, cual Ministerio y cuanto 
a aloca pa airco den 2019 y e mo- 
tibo pakico no ta centralisa e tema di 
airco. 



Mirando cu ta inversionan cu por 
yega Fls.200 mil cada biaha. Miran- 
do cu airco ta necesario y e ta bay 
man den man cu uzo di electricidad, 
e lo ta bon pa bin bek riba e tema di 
solar panels hunto cu e airconan pa 
haci’e mas sostenibel y p’e skolnan 
no mester limita ora di uzo na airco 
pa warda te 9:00 di mainta pa sende 
nan, manera algun skol ta haciendo 
pa scapa costo. 

Tambe a puntra tocante e desaroyo- 
nan na Skol pa Ofishi, cu e t’e uni- 
co skol secundario special cu desde 
schooljaar 2014-2015 Gobierno a 
tuma SPO over di SEPB. 

Den un articulo den corant ta papia 
tocante di derecho di subsidio y cu 
lo kita esaki den caso cu no fuseer e 
localidadnan di Sta Cruz y Savaneta. 
Ta puntra Minister Rudy Lampe con 
el a yega n’e conclusion cu e skolnan 
lo tin menos cu 100 alumno siendo 
cu n’e momentonan alci nan tin casi 
300 alumno. 

Fuera di esaki a comprende cu nun- 
ca e intencion tabata pa merge e dos 
dependancenan aki, y tin varios skol 
specialisa cu ta ricibi subsidio y no 
tin 100 alumno manera cluster 4, of 
skolnan cu tin un religion specifico 
kiermen net e argumento aki, despu- 
es cu Gobierno a tuma SPO awor no 
mag deshered’e sra. Jennifer Arends- 
Reyes a termina bisando. 

Cu ki intencion 
esaki a ser 
haci na un 
bancomatico?] 



DIASABRA den oranan di merdia un cliente di 
un banco local a bay na un bancomatico cerca di 
su cas pa lanta placa. 

Pa su sorpresa n’e porta di e bancomatico taba- 
tin un papel pega y riba e papel tabata scirbi: 
“Peligroso, Cuidou, Danger”. 

Ora el a wak e machine riba e screen tambe nan 
a pone un papel mescos scirbi: “ATM ta for di 
servicio”. 

Segun e cliente, e lo a mira cu ta mustra mescos 
cu desconocidonan lo por a haci poco daño n’e 
machine. 

E no a confia esaki y mesora a bay na un otro 
bancomatico pa lanta su placa. 

Nos hendenan a yama e banco local, y a con- 
tanan loke e cliente a informa nos. E banco sigur 
no tabatin niun problema cu e ATM machine y 
como un banco serio hamas lo scirbi un papel 
asina y pone na un bancomatico. 

Riba e papel no tabatin ni e logo y ni e nomber 
di e banco. Hopi biaha ora tin problema cu un 
bancomatico nan ta pone e informacion den e 
screen. 

Pa tur seguridad e persona di banco lo a keda di 
avisa esnan concerni pa bay tira un bista riba e 
bancomatico aki. 

Alan Howell: 

Stof a pasa pa pasado 






Parlamentario Alan Howell (POR) ta hopi contento 
cu e desaroyo positivo pa lolce t’e careteranan den 
bario di Mabon/Brazil. E ta gradici Minister di 
Infrastructura, Otmar Oduber, DOW y Gobierno 
en general pa cumpli cu e peticion p’e bario aki di 
pariba di brug por a haya finalmente e asfalt cu 
tanto a pidi. 

Howell a indica cu despues cu habitantenan di Ma- 
bon/Brazil mester a warda pa añanan largo pa mira 
cu nan cayanan por a haya asfalt, finalmente Min- 
ister Oduber a scucha e peticion y a cumpli. 

Awor, fuera cu e cayanan a wordo asfalta, e bario 
di Mabon/Brazil ta parce un bario nobo nobo y 
ta pone e bario y casnan luci, segun Alan Howel a 
indica y a expresa tambe cu Rooi Master lo bin na 
beurt awor y despues mas bario di pariba di brug. 

Parlamentario Arthur Dowers 

Incidente cu militarncm ta resultado 
ora cu no tin ni vision y ni maneho 



NA momento cu Minister di Hus- 
ticia trata di splica y aclaria e inci- 
dente cu a tuma lugar ora cu Min- 
isterio Publico a usa militarnan 
den un investigacion penal, e ta 
bolbe confirma cu Minister Andin 
Bildcer ta sigui riba un rumbo to- 
talmente perdi. 

Parlamentario Arthur Dowers ta 
mustra cu a bira masha normal cu 
Minister Andin Bildcer ta dicidi di 
envolvi su mesora cu cosnan a bay 
robes caba, tratando na hustifica 
un situacion cu no tin hustifica- 
cion. 

Sigur ora cu e Minister mes ta pa- 
pia cu ta for di 1987 tin un acuer- 
do y palabracion cu autoridadnan 
hudicial di tanto Aruba, Corsou y 
Bonaire, caminda por haci apela- 
cion riba militarnan pa nan wordo 
usa den casonan di investigacion 
penal si esald ta rekeri e sosten ald. 

“Sinembargo scuchando for di pro- 
pio boca di Minister Bildcer ora cu 
el a bin den Comision di Husticia 
den Parlamento y bisa cu el a man- 
da un ‘beleidsinstructies’ pa Min- 
isterio Publico riba e particulari- 
dad aki, e ta confirma loke pueblo 
sa caba, esta cu Minister Bildcer ta 
un Minister di Husticia cu bachi 
cu dashi y nada mas. 

Segun e Minister, e incidente aki 
ta pa falta di comunicacion, pero 
atrobe un cos asina ta pasa bou di 
su maneho, ya cu anteriormente 
tipo di incidente ald no a yega di 


sosode y pa hustifica su fracaso 
como Minister di Husticia, e ta in- 
sisti cu no ta trata aki di un asunto 
asina serio, mientras cu sin duda e 
ta un asunto sumamente delicado. 

Tur investigacion penal mester 
wordo dirigi pa Ministerio Publico 
cu sosten di Cuerpo di Polis, no 
por ta otro y e solo hecho cu Bik- 
ker mes ta informa Parlamento cu 
el a manda un ‘beleidsinstructie’ 
pa OM, ta mustra su falta di vision 
y falta di maneho totalmente. 

Ta algo tristo pa señala cu despues 
di un aña y algun luna como Min- 
ister, ainda ningun hende sa kico ta 
su vision, kico ta su maneho como 
Minister y awor ta manda instruc- 
cion verbal pa un departamento pa 
despues e ta trata un carta oficial 
pa haci e instruccion aki algo ofi- 
cial. 


Andin Bikker ainda no por a cumpli 
cu tur loke el a priminti cu e lo haci 
ora cu e bira Minister di Husticia, 
ya cu tanto su promesa di instala 
camaranan di seguridad na tur cas, 
ainda no a wordo cumpli y a corto 
plaso no ta mustra cu esaki lo wordo 
realisa tampoco. Na lugar di carga 
su responsabilidad den un forma 
serio, Andin Bildcer a pasa varios 
luna hungando weganan politico, 
insinuando cu mi persona como 
ex Minister di Husticia, no a pasa 
ningun documento pa su persona, 
mientras cu debidamente el a haya 
tur cos cu e mester a haya. 
Momento a yega pa Andin Bik- 
ker bira serio y cuminsa cumpli cu 
pueblo, cumpli cu su promesa di 
reduci crimennan manera atraco y 
ladronicia, cosnan cu ta pasando 
practicamente tur dia sin cu e por 
haci algo contra di esaki,” Parla- 
mentario Arthur Dowers a declara. 

Ministerio di Infrastructura 
y departamentonan a ricibi 
presentacion tocante SDGs 

Departamentonan cu ta resorta bou di Ministerio di 
Desaroyo Teritorial, Infrastructura y Medio Ambiente 
a bin hunto cu Comision Meta Sostenibel “Sustainable 
Development Goals” (SDGs). 

Aworaki ta enfocando riba: (1) Implementacion di e 
SDGs y (2) Coordinacion di e metanan al<d cu ta defini 
internacionalmente, cu presupuesto di cada departa- 
mento. 

Conforme vision di Gabinete Wever - Croes cu a adopta 
e SDGs, kier crea mas conscientisacion tocante e tema 
aki na Ministerio y cerca departamentonan. Asina tu- 
mando e siguiente paso pa brinda mihor servicio na nos 
comunidad! 

E departamentonan riba nan mes tin hopi trabou y meta 
y plannan practico implementa, pero conhuntamente 
identificando locual cu ta tumando lugar caba, kier wak 
con esaki ta fit den e framework cu tin di e metanan 
sostenibel. 

Esaki ta hopi importante pasobra e forma cu bo por 
duna bon servicio na comunidad ta ora cu bo ta struc- 
tura interno y actualmente ta trahando hopi duro pa 
logra esald. 

N’e punto cu departamentonan cu ta cay bou di Min- 
isterio ta coordina cu otro pa crea un liña di eficiencia 
entre e departamentonan mes y entre departamento y 
Ministerio. Haciendo esald ta yega na forma mas efici- 
ente na metanan stipula. 

E siguiente paso aworaki ta cu ta realisa cu esaki ta un 
momento di siña, pa despues na maart traha riba un 
‘project plan’ entre e diferente departamentonan unda 
cu lo cuminsa conecta metanan di e departamento cu e 
metanan sostenibel. 

Pa despues conecta e aspecto financiero cu specifica- 
mente algun meta sostenibel y coordina esaki cu depar- 
tamentonan. Pues tin un meta, y lo bay mira con ta bay 
financia e meta pa berdaderamente yega n’esald. 

Capitulo8 


Fuga di oro di Venezuela 


E lidernan di e oro di Venezuela 



PARALELAMENTE cu cierre di e fronteranan 
cu e islanan ABCy despues di detencion 
di e Venezolano cu tabata transporta 50 
kilo di oro na aeropuerto di Aruba, a sigui 
varios evento cu ta demostra e move- 
cionnan di e poderosonan den un struc- 
tura compleho cu ta maneha pa basta aña 
caba e extraccion di oro y su comerciali- 
sacion como parti di e actividad minero na 
zuid di Venezuela. 

Dia 8 di mei, 2018, un luna despues di a 
kita e prohibicion di e islanan ABC di Cari- 
be Hulandes, a wordo deteni door di RST 
na Corsou, e Venezolano Archak Bedros- 
sian Liberatoscioli, di 55 aña, pidi door di 
Venezuela pa supuesto contrabanda di oro 
y labamento di placa. Prensa local a dun’e 
e nomber di “Zar di Oro” y a bisa cu e 
detenido tabata dedica su mes na benta di 
oro^ diamante pa ricibi pago den dollary 
despues bende esaki na frontera colombo- 
venezolana, causando daño na e mercado 
di cambio. 

Pero Bedrossian, contra ken tabatin ordo 
di captura di Interpol, a wordo libera dia 
8 di juli, 2018, un luna despues di tabata 
deteni den prizon na Willemstad, pasobra 
Venezuela nunca a presenta e pruebanan 
contra dje, asina a wordo confirma na Run- 
run.es door di Norman Serphos, bosero di 
Ministerio Publico di Corsou. 


E funcionario a agrega cu e cargonan no 
tabata pa contrabanda di oro sino pa es- 
tafa. 

Bedrossian tabata Presidente di e compa- 
nia Haig’s Internacional, cu desde 1994 
ta opera den area di importacion, expor- 
tacion, compra, benta, procesamento, re- 
finamentoy reformacion di oro den blachi 
y polvo di oro den e Zona Economico na 
Corsou (Freezone), segun su formulario di 
inscripcion na Camara di Comercio. Tam- 
be e ta encarga di empaketey transporte di 
e mercancia ey pa mercado internacional. 
Segun e investigacion haci door di runrun. 
es, Haig ta un di e companianan na Cor- 
sou cu den e ultimo dos decadanan a haci 
trabounan di transporte di cosnan di balor 
y “trader” pa negocia e oro, no solamente 
esnan procedente di Venezuela, sino tam- 
be di otro paisnan di Latino America, pa 
mercado internacional. 

Bedrossian no ta cuadra exactamente cu 
e stereotipo di un contrabandista. E ta 
graduado den Economia di Universidad 
Católica Andrés Bello na Caracas (1985). 
El a haci su tesis riba “La industria orfebre 
nacionaly la coyuntura cambiaria”, anal- 
isando e mercado di joyeria na e pais, bou 
guia di Rodrigo Pérez Luciani. Instala na 
Corsou desde mas di dos decada, e con- 
sultory experto den oro tabata Presidente 
di Fondo Mutual Aram, e prome fondo 
specialisa den inversion den metalnan pre- 
cioso di e region, cu a wordo disolvi caba. 
Entre 2010 y 201 I, net prome cu nacio- 
nalisacion di e actividad di oro na Venezu- 
ela, e compania Haig’s Internacional tabatin 
como socio otro Venezolano na Curazao, 
Raul Andrés Orozco, kende ta Managing 
Director di Paoro International Free Zone, 
empresa estableci na Willemstad, encarga 
di realisa tur e operacionnan di oro y di 
pone esaki riba mercado internacional. 


Coincidencialmente, su nomber ta similar 
na e compania Paoro Transport di Aruba, 
protagonista di e caso di e 50 kilonan di 
oro warda den un maletay cu a wordo con- 
fisca na aeropuerto di Aruba na februari, 
2018 ora cu e mester a wordo transporta 
riba un buelo di KLM pa Dubai. 

Orozco, oriundo di Maracaibo, ta alabes 
propietario di cinco compania estableci na 
Merca (Florida y Texas). Solamente un di 
na nta activo. 

Runrun.es a pidi un entrevista na Bedros- 
sian pero el a prefera abstene di duna de- 
claracion. Solamente el a afirma cu e tin 3 
aña cu el a laga e negoshi di oro. 

Dia 20 di september, 2018, dos luna 
despues di su liberacion, Tribunal Supre- 
mo di Husticia di Venezuela a pidi Reino 
Hulandes extradiccion di Bedrossian y su 
casa, Nathaly Gómez, pa nan wordo pro- 
cesa den un corte penal na Venezuela pa 
nan supuesto participacion den e delitonan 
di estafa_y asociacion pa comete delitonan. 

E Lidernan (Pran) di oro 
Dia 8 di juni, 2018, Gobierno di Maduro 
di forma sorpresivamente a pone den ac- 
cion operacion “Manos de Metal”, den et- 
sado Bolivar, destana pa “ataca e mafianan 
di contrabanda di extraccion di metalnan”. 
Dilanti camaranan di VTV Vice Presiden- 
te Tarek El Aissami, tabata esun encarga 
di anuncia lansamento di e operacion aki 
pa cual na inicio a detene 7 persona y a 
saca 28 orden di caputra pa personanan 
cu aparentemente tabata vincula na saca- 
mento di oro_y trafico ilegal di oro. 

Un di e nombernan di “Manos de Metal” 
tabata wordo_yama “Capitan”. 

Un nomber cu ora cu e wordo menciona 
den combersacion den areanan minero, 
tur hende ta keta keto. “Murayanan tin 
orea” tabata wordo bisa. 

Sigui na pagina 15 > 

“Capitán”, tabata un di e prannan mas 
poderoso di Guasipati, El Callaoy Tumer- 
emo. E mesun cu a keda na mando di un 
decenas di mina despues di morto di otro 
pran: Yorman Márouez Rodriguez, conoci 
como “Gordo Bayón”, asesina na Caracas 
na 2014. 

Menciona e apodo di “Capitán”, kende su 
berdadero nomber tabata Phanor Vladimir 
Sanclemente Ojeda, siempre tabata causa 
tension den e pueblonan minero na zuid 
di Venezuela. Su nomber ta riba e lista ex- 
traoficial di operacion “Mano de metal", 
activa dor di Gobierno nacional dia 4 di 
juni, 2018. 

Segun Tareck El Aissami, kende e tempo 
ey tabata Vice Presidente ehecutivo di e 
paisy awendia ta ocupa e Vice presidencia 
pa Area Economico, e operativo nobo ey 
tabatin e meta di “desmantela e bandanan 
cu ta dedica na contrabanda di extraccion 
di motor of material strategico y di min- 
eralnan di e nacion, specificamente oro 
(...). E bandanan aki tabatin como modus 
operando e compra di oro for di e minero- 
nan chikito di estado Bolivar_y despue, cu 
rednan di crimen organisa, tabata saca e 
material ey for di Venezuela, cu tambe nan 
tabata uza pa e pago di tasanan of pa trata 
di impone un tasa speculativo di e dollar 
criminal.” 

Apesar di e lista, di acuerdo cu e corant 
Venezolano El Universal, nunca a saca un 
orden di detencion contra “Capitan” y, e 
homber poderoso ey tabata move entre 
e minanan_y e pueblonan di area zuid sin 
ningun castigo, segun habitantenan di e 
zona. 

Tur cos a cambia riba e diasabra mainta di 
27 di october, 2018. Segun reporteronan 
di estado Bolivar, “Capitan” a perde su bida 
memey di un enfrentamento cu a surgi den 
Rio Chico, Miranda, cu funcionarionan di Di- 
reccion General di Contrainteligencia Militar 
(DGCIM). Supuestamente e tabata movien- 
do den un auto for di Caracas pa Puerto Or- 
daz hunto cu dos miembro mas di su banda. 


“Capitán” ta e prome di e lista di operativo 
“Manos de Metal” cu ta muri. Te na mo- 
mento di publicacion di e raportahe aki, 
tabatin al menos dies detenido desde cu 
e operacion a cuminsa (cuatro na Ciudad 
Gua^/ana, dos na El Callao, un na Sifon- 
tes_y otro tres cu nan identidadnan no ta 
conoce)^ a saca 39 orden di detencion. 
Pero diferente fuente consulta pa e inves- 
tigacion aki di Runrun.es a sigura cu esnan 
aresta tabata pischanan chikito di un acu- 
ario profundo. 

“Esnan di ‘Manos de Metal’ ta esnan mas 
chikito di e lista. No a mira hende pisa 
cay ainda. Nos a haya esaki straño,” Jesus 
Guerra, auditor di minanan di Minerven 
a bisa Runrun.es. Eynan, den e compania 
publico, e noticia a asombra mas cu un 
pasobra un di e detenidonan tabata su vice 
presidente, Doarwin Alan Evans, un mili- 
tante di e gobernante Partido Socialista 
Unido di Venezuela (PSUV), di 38 aña, 
kende tabata biba den El Callao.E_y e otro- 
nan a wordo acusa di e delito di contra- 
banda. Tambe na El Callao, pero na final di 
juni, 2018, a wordo deteni |osé Edgardo 
León Parra, kende tabata den e compania 
Inversiones Tesoro de Dios ora cu nan a 
detene. 

Na Sifontes, municipio minero, a detene 
Cristóbal José Pereira Silva, supuesta- 
mente apodado como “El padrote del sur” 
o “El carnicero de Turmeremo”. Ta trata 
di un comerciante di e area, proveniente 


di un famia Portugues cu ta doño di varios 
negoshi chikito. 

Na Ciudad Guayana tabatin al menos 4 de- 
tencion: Anibal Jacinto Souki Hernández, 
conocido comerciante_y propietario di fili- 
anan na e ciudad, ademas di edificionan 
den e zonanan industrial. E ta director di 
Amillenium International Corp, inactiva,y 
presidente di Olimpia Investment Interna- 
tional Corp, dos compania habri na 2014 
_y ubica na Doral, Florida. 

Otro arresto tabata di Guowei He, apoda 
“El Chino Franklin”, kende tabata presi- 
dente di Asociación de Asiáticos di estado 
Bolivar. Durante 2013, e tabata victima di 
un secuestro cu a tuma luga na zuid di 
estado Anzoátegui. 

E di tres detencion den e ciudad, specifi- 
camente den e Centro Commercial Mam- 
my di Puerto Ordaz, tabata di Julio César 
Diaz Abreu, un comerciante considera 
un di esnan mas poderoso di e compania 
menciona, unda ta existi decenas di local- 
nan ilegal di compra di oro. 

Aunke no ta conoce e luganan unda nan a 
areste, medionan local a informa cu Raed 
Abid Habido apoda “El Turco”, tabata 
otro di esnan captura. Nan tabata asocie 
cu lidernan manera “Capitan”. 

Tur e ordennan di detencion a wordo emi- 
ta door di Corte Tercer di Prome Instancia 
den Funcionnan di Control di Circuito Hu- 
dicial di Area Metropolitano di Caracas. 

Despues di haci amor, dama a keda 

deteni na Sero Colorado 


DIADOMINGO anochi un patruya poli- 
cial cu tabata controla costa, esta haciendo 
Kustsurveillance ta topa cu un pick up na 
altura di restaurant na Baby Beach. 

Mirando cu e area aki ta manera un entrada 
pa traficacion di hende y mas cos, Polis tin 
extra bista eynan. 

Mesora a bay controla e auto. Den e auto ta 
topa cu un pareha, posiblemente “bezig” bou 
di e streanan bunita di Aruba. 

Durante cu agentenan tabata interoganco 
nan y controlando, a ripara cu e dama na 
banda no ta domina e idioma di Papiamento. 
N’e momento ey e dama aki no por a mus- 
tra Polis ningun documento di ta legal riba e 
isla. 

Agentenan a detene e dama y a pidi trans- 
portwagen cu lo hibe warda, pa despues pase 
pa Guarda nos Costa, cu tin e tarea pa con- 
trola si e dama ta legalmente riba nos isla of 
ta un persona indocumenta. 



Soñoncm por bira realidad 
na The Casino na Hilton 


E hungador di bingo Mario Dumling cu a gana e jackpot grandi 
di e Bingo Progresivo, tabata hunga e bingo diasabra atardi na The 
Casino na Hilton, caminda el a canta bingo den solamente 50 ya- 
mada hungando full card, cu a pone cu el a gana e premio gordo di 
$80,754.48 cuta AWG 145,358. 

Mario Dumling a gana e premio mayor progresivo na yamada 50 cu 
bola N-37, y el a pose cu e cantado di bingo Carissa Gravenhorst pa 
un potret. E1 a keda sorprendi, pero mas cu tur hopi contento. 

The Casino na Hilton, caminda soñonan ta bira realidad! E Jackpot 
Progresivo nobo ta na $30,000 of AWG 54,000, bo ta invita pa bin 
gane. Bishita nos cualkier dia, bira miembro y disfruta di e promo- 
cionnan cu tin frecuentemente. 

Homber for di Canada kier a importa 
varios paki di droga pa Aruba 

Otro haya cu cocaine pa Hulanda 


DIADOMINGO anochi 
agentenan di Douane Recher- 
che ta detene un pasahero 
lcende lo a caba di yega riba 
buelo di Canada. E pasahero 
masculino ald tabatin varios 
maleta y un hand-luggage. 
Douane cu no a confia e caso 
a dicidi di pare y mira kico e 
tin den e maleta cu e ta last- 
rando. 

A bin resulta cu e homber ald 
lo a pensa cu bo ta yega Aru- 
ba y sali bay manera nada. 
Douane a bay over na con- 
trola e maleta di man, y via 
scanner a logra mira varios 
cos straño. 

Ora cu a habri e maleta a bin 
topa cu un cantidad di paki 
di marihuana. E1 a wordo de- 
teni eynan mes. 

Despues di interogacion di 
parti Douane Recherche el a 
wordo translada pa Warda di 
Recherche na Frankrijkstraat. 
Aki Departamento di Nar- 
cotica lo mester continua cu 
e investigacion. riba e mesun 
diadomingo aki atardi, un 
pasaher no local kier a sali cu 
droga pa Hulanda, pero tam- 
be a wordo gara. E persona ey 
lo mester a hiba cocaina Hu- 
landa. 

Pues Douane na Aeropuerto 
ta hopi atento y si bo ta pen- 
sa di pasa cu droga via nos 
Aeropuerto, bo lo hayabo den 
problema serio. 

Segun Raporf di Banco Central 

Aruba su induslria turislico 
ta den e cido di slagnacion 

BANCO Central a emiti e 
raport, ‘Tourism Maturity 
in Aruba’, na unda Banco 
Central ta indica, basa riba 
un studio haci, con madura 
e industria di turismo ta na 
Aruba. Esaki ta un raport 
cu informacion hopi im- 
portante mirando e hecho 
cu turismo ta nos pilar eco- 
nomico principal actual- 
mente. 


Pa Parlamentario Setty Christiaans-Yarzagaray (MEP), e ra- 
port aki ta hopi interesante y importante y ta na un nivel 
hopi halto di estudio y cu ta trece dilanti conclusionnan 
hopi interesante. 

E Parlamentario, biniendo su mes for di e mundo di cifras 
y estudio, ta elabora riba e raport aki. E raport ta basa riba 
e concepto (TALC) cu Banco a aplica y un estudio cu ta 
aplicabel pa generadornan economico pues a aplica esaki p’e 
industria turistico na unda un variacion di indicadornan a 
wordo studia. 

Meta tras di esaki ta pa explora y haya e contesta na cua di 
e 6 ciclonan e industria turistico ta na Aruba actualmente. 

E Parlamentario ta indica cu industria turistico ta desaroya 
den diferente etapa. E prome ciclonan ta pa cera hende con- 
oci cu e industria, pa laga hende explora y descubri’e. Den e 
siguiente ciclonan, hende ta responde despues cu nan descu- 
bri e producto dor di ta mas envolvi cu e producto turistico 
y despues ta sigui e ciclo di desaroyo, consolidacion, stagna- 
cion y na final e ciclo di decadensia (declining stage). 

Pues por oberva y midi e desaroyo di e industra for di su 
cuminsamento te final unda por observa of conclui si e in- 
dustria ta perde su calidad original durante e trayectoria di 
su desaroyo. 

Pa splica esaki, e Parlamentario ta haci un comparacion 
bisando cu ora un producto bin nobo, hopi hende ta hopi 
entusiasma cu ne. Pero mester sigui midi si durante trayec- 


toria di existencia di e producto, ainda e interes ta keda mes- 
cos of ta baha. 

P’e estudio cu nan a haci cu destinacion Aruba, nan a uza un 
sistema cu yama TALC (Tourism Area Life Cycle). 
Contestanado e pregunta, den l<d ciclo Aruba su industria 
turistico ta n’e momentonan aki, diferente set di indicador 
ta wordo analisa. Indicadornan manera cantidad di bishi- 
tante stayover y pasahero di crucero, inventario di cantidad 
di lamber di hotel y tambe indicador di densidad. 

Pa cada set of area di indicador ta yega n’e conclusion of ta 
contesta e pregunta den cua fase di desaroyo turismo ta na 
Aruba. Mayoria di e set di indicadornan analisa por conclui 
cu ta den e etapa di consolidacion of stagnacion. 

Esaki ta hopi importante segun e Parlamentario, pasobra 
apesar cu e resultado final ta indica, for di e areanan di in- 
dicadornan studia, cu Aruba ta cay den e fase di stagnacion 
mayoria parti, importante pa bisa ta cu e resultado n’e mo- 
mento ald no ta indica un Aruba su industria turistico ta 
den e fase di caida, cu den principio ta un bon indicacion, 
pero si mester tene na cuenta cu ne. 

Uzando diferente factor den e estudio aki, Banco Central 
a haci un estudio, segun e Parlamentario su opinion, na un 
nivel hopi halto. Indicadornan studia a wordo proyecta den 
graficanan durante un trayecto di casi 50 aña. Pues e raport 
ta presenta graficanan di diferente indicador y nan tenden- 
cia di aña 1971 te cu 2017 of te unda e informacion ta ob- 
tenibel actualmente. 

Parlamentario Christiaans-Yarzagaray a indica cu e informa- 
cionnan al<d, ta hopi importante p’esnan cu tin pa tuma de- 
cision riba nivel di maneho pa cu e industria turisito entre 
otro Gobierno di Aruba. 

“Di aki caba mi kier urgi Gobierno pa lesa e raport aki cau- 
telosamente, pasobra e informacionnan asina ta hopi impor- 
tante pa sa e desaroyo y e direccion unda kier hiba e indu- 
stria aki momento di tuma decisionnan pa futuro mirando 
e hecho cu a wordo indica claramente cu e industria aki ta 
den e fase di stagnacion. E ciclo normal den economia ta cu 
despues di fase stagnacion por bin e fase di caida. 

Esaki ta un señal hopi importante ora di studia tendencia, 
mirando e hecho cu ta studia 40 pa 50 aña di indicadornan 
di e industria turistico y di aki bay por premira loke por 
bin den futuro cu mester prepara p’e”, Parlamentario Setty 
Christiaans-Yarzagaray a termina bisando. 










Diaranson, 6 Februari 2019 


AWEMainta 


19 


Doño di cacho mata, 
a maltrata chauffeur culpabel 


DIALUNA mainta pa mas o menos 11 ’or 
Polis ta bay un adres na Tanlci Leendert, pa 
un caso di maltrato y unda lo tin un cacho 
morto. 

Na yegada nan a papia cu esnan envolvi, se- 
gun nos a compronde, e agentenan lo mester 
a bay na dos adres. 

Loke a pasa ta lo siguiente: E victima a pasa 
cu su auto riba un cacho y e cacho a fayece. 
Segun e dama chauffeur esaki tabata un ac- 
cidente, cu segun su persona no ta pa malo, el 
a pasa cu su auto riba e cacho. 

E asunto no a lceda asina. Algun minuut 
despues cu esaki a sosode, e doño di e cacho, 
lcende tabata hopi tristo y rabia alabes, a bay 
n’e auto, a habri e porta di auto y a cuminsa 
manda molcete riba e dama chauffeur. 

E cacho cu tabata un cacho crioyo y pa su mala 
suerte tabata drumi riba caya net n’e momen- 
to cu e chauffeur tabata pasando. Maslce ley 
di cacho ta bisa cu bo cacho mester ta den bo 
cura, e cacho no por pensa pa su mes di lceda 
den cura, hopi biaha cachonan crioyo ta gusta 
nan libertad di cana riba caya. Esaki ta un di 
e consecuencianan tristo cu nan por wordo 
gedal cu auto. 

E doño di e cacho tabata hopi emocional y 
mirando su casa yorando hopi pa nan cacho 
stima cu a caba di muri, den su desesperacion, 
sin por a pensa cla y cu emocionnan halto a 
actua di e forma alci, di a bay dal e chauffeur. 
Mirando cu e homber a comete maltrato el a 
wordo deteni y hiba warda. 

N’e sitio nos a compronde cu e dama chauf- 
feur a bay Poli y lo pidi un papel di dokter pa 
bay Warda di Recherche y entrega keho con- 
tra di e homber di maltrato. 

Minister Besaril na Stichting Musica: 

# Ganadornan di Tumba, Caiso 
y Soca Monarch ta riba stage di 
Arubadag Festival 2019' 



E ganador di Tumba Festival y di Caiso y Soca Monarch 
Festival di Aruba su 

Carnaval 65 lo presenta na Arubadag Festival 2019 na 
Ahoy Rotterdam. E confirmacion aki Minister Plenipo- 
tenciario Guillfred Besaril a haci na directiva di Sticht- 
ing Musica, durante un 

reunion cu e mandatario a hiba cu nan. Esey el a bin 
haci na Aruba? Placa tin pa sigui (mal)gasta, pasobra 
sim ester corta den gasto, esalci ta un di nan, pero e fi- 
esta ta sigui. 

Besaril a splica cu su maneho pa cu Arubadag Festival 
ta pa premia e ganadornan musical di Aruba su Carna- 
val. Asina e ganador of ganadora ta conoci e lo ricibi un 
invitacion di 

comision Arubadag Festival pa presenta na Hulanda. 
Stichting Musica a lceda contento cu e compromiso alci 
di Minister Besaril p’asina kita tur 
speculacion cu por tin. 


Na mesun momento Minister Besaril a duna Stichting 
Musica un splicacion di su vision pa cu Arubadag Fes- 
tival. E evento mester bira uno sostenibel unda e gas- 
tonan pa Arubahuis cada aña lo baha. 

Pesey a acerca promotornan na Hulanda pa conhunt- 
amente cu Arubahuis organisa e evento aki. Alabes e 
mester ta un plataforma pa nos artistanan. Tin festival- 
nan grandi na Hulanda y Belgica, manera Antilliaanse 
Feesten y Pal Mundo cu por ta interesante pa nos ban- 
danan. 

Di e manera aki nos artistanan local por presenta pa un 
publico hopi mas grandi y internacional. 

Durante e reunion cu Stichting Musica a papia tambe 
riba e posibilidad pa transmission di e anochi final di 
Caiso y Soca Monarch via RTV7. Stichting Musica a 
bisa cu nan no tin ningun problema cu esaki, pero ta 
TeleAruba lo mester yega na un areglo cu RTV7 pa loke 
ta trata e signal di e transmision. 

Minister Besaril cu peticion na Instituto di 
Cultura pa documenta 35 aña di Arubahuis 



DEN HAAG — ‘Lo mester bin un documentacion 
di e historia di Arubahuis desde cu e representacion di 
Aruba na Hulanda a keda estableci 35 aña pasa.’ Esaki 
tabata e mensahe cu Minister Plenipotenciario Guill- 
fred Besaril a bisa durante un reunion cu director di De- 
partamento di Cultura (DCA) drs. Siegfried Dumfries. 
Tambe presente tabata Nuris Dabian, coordinador di e 
departamento di Asunto Social na Arubahuis. Tambe 
presente tabata Nuris Dabian, coordinador di e depar- 
tamento di Asunto Social na Arubahuis. 

Segun e mandatario e capitulo aki mester wordo skirbi, 
pasobra hopi persona di e tempo ey ta yegando un edad 
avansa. Lo mester busca e personanan ey y ancra e parti 
di historia aki cu ta hopi importante pa nos pais. Aruba- 
huis ta un di e departamento di Gobierno di Aruba cu 
tin mas tempo di existencia, mirando cu e la wordo fun- 
da prome cu Status Aparte. 

Minister Besaril ta mira un rol pa DCA. P’esey lo bin 
un peticion na DCA pa nan conseho riba e investigacion 
aki. 

Otro punto cu Minister Besaril a papia cu sr. Dumfries 
ta relaciona cu Papiamento. Lo ta bon pa bin cu un in- 
vestigacion bou di e Arubanonan cu tin hopi aña na Hu- 


landa pa analisa nan Papiamento. ‘Durante mi prome 
aña na Hulanda mi a topa cu Arubanonan cu tin mas cu 
trinta aña ta biba na Hulanda. Mi a bin ta nota cu nan 
Papiamento ta contene palabranan y dichonan cu nos 
tabata usa antes na Aruba. E Papiamento di e person- 
anan aki no a experencia e influencia di otro idiomanan, 
manera ta e caso na Aruba. Esaki por ta parti di un 
proyecto pa DCA den cuadro di Papiamento. Lo mester 
haci un investigacion preliminario riba esaki pa mira e 
factibilidad di e Proyecto aki,’ asina Minister Besaril a 
bisa. 

Director di DCA Dumfries a bisa Minister Besaril cu tur 
dos tema e ta tuma hopi na serio na momento cu bin un 
peticion oficial for di Arubahuis. 

Tanto Minister Besaril como sr. Dumfries a bisa cu mes- 
ter sondea si Union Europeo tin fondonan pa haci e 
tipo di investigacionnan asina. 

Na final di e encuentro Siegfried Dumfries a haci entre- 
ga na Minister Besaril di e relato anual di DCA di 2017. 

Nota pa redaccion: E potretnan ta cortesia di Cas di 
Aruba 

RBC ta habri Branch of the Future na Sasaki 


“Reimagined banking ” a wordo introduci na RBC Sasaki Branch 
cu enfoke riba experiencia digital, conseho financiero y reforsa relacionnan cu cliente 

SIMAN pasa, RBC Royal Bank (Aruba) N.V a habri 
oficialmente e filial renoba na RBC Sasaki. Cu e banco 
di futuro na Sasaki, RBC ta duna direccion cla pa e fu- 
turo cu ta alinia cu servicio na cliente den e era digital 
awendia. 

Rob Johnston, Head, RBC Caribbean Banking-hungado 
importante pa posiciona e banco pa exito y crecemento 
den e era digital- a bisa den su speech: “mundialmente 
nos ta experiencia disrupcion digital, pa esey nos ta pre- 
para nos banco y nos comunidad pa e futuro, den cual 
digital y mobile ta hunga un rol mas y mas importante. 
Como banco nos mester ta innovativo y agil pa nos por 
anticipa riba e expectativanan di nos cliente pa nan por 
traha cu nos segun nan deseo, na manera simpel y efi- 
ciente. RBC Sasald ta un di e filialnan den Caribe cu ta 
duna bida na e vision ey”, asina Johnston a bisa. 

Segun Pierre Rafini, Country Manager, RBC Aruba, e 
filial nobo y completamente renoba na Sasaki ta un re- 
flexion di e concepto “reimagined banking”, e vision di 
RBC pa cu servicio bancario den futuro. Banda di esey 
e banco ta tuma pasonan innovativo real pa defini e vi- 
sion ey. “E diseño di Sasaki branch ta completamente 
diferente for di filialnan di banco tradicional. Den nos 
filial di Sasaki nos enfoke ta riba servicio digital combi- 
na cu servicio personal pa nos cliente. Den palabranan 
simpel: servicionan tradicional y nobo ta uni na nos Sa- 
saki branch”, asina a bisa Rafini. 


Na Sasaki branch, RBC ta ofrece servicionan mas tradi- 
cional, manera personal y business banking, e salanan 
di reunion renoba, combina cu servicionan nobo, como 
e RBC mobile “Specialized Sales Force”, “in-house Dis- 
covery Zone”, dunando acceso facil y cumbiniente na 
nos servicionan bancario online y mobile, opcionnan 
digital, y dos ATMnan full-service cu tin tambe posi- 
bilidad pa deposita placa non-stop. Asina RBC ta duna 
bida na “reimagined banking” na Sasaki branch. Segun 
e director di RBC esey ta e concepto nobo di banco pa 
futuro. 

E filial nobo a wordo habri formalmente den presencia 
di Ministerio di Finansa, Asunto Economico y Cultura, 
Sra. mr. Xiomara Ruiz, Ministerio di Husticia, Seguri- 
dad y Integracion, Sr. mr. Andin Bildcer y Executive Di- 
rector, Banco Central di Aruba, Sr. Prakash Mungra. Tur 
esnan presente a wordo invita pa bishita y experiencia e 
“branch of the future” renoba. 

E banco tin un historia largo y distinto na Aruba y den 
Caribe y ta comprometi na e comunidadnan caminda 
nan ta opera. E ta un parti importante di e strategia di 
RBC y pa esey dos fundacionnan a ricibi un donacion 
digital, Fundacion Casa Cuña Progreso y Fundacion 
Aruba Little League como reconocemento di e tremen- 
do trabou cu nan ta haci pa e desaroyo di e hubentud 
na Aruba. 

RBC ta sigui partner cu Aruba Little 
League pa sponsor aña 2019 

RBC ya pa 20 aña ta sigui duna apoyo na desaroyo di hubentud di 
Aruba cuformalisacion di partnership cu Fundacion Aruba Little League 


DIALUNA tardi, RBC Royal Bank (Aruba) N.V a for- 
malisa un biaha mas nan partnership cu Aruba Little 
League Foundation. RBC, sponsor di Little League ya pa 
20 aña, a firma contract pa 2019 cu Presidente District 
Aruba Little League Foundation durante un encuentro 
cu prensa na oficina principal di RBC na Sasaki. 

Pierre Rafini, Country Manager di RBC Aruba a bisa: 
“Ya pa 20 aña RBC ta sponsor Fundacion Aruba Little 
League y nos ta orguyoso riba e partnership ey. Baseball 
ta hunga un rol sumamente importante, na Aruba pero 
tambe rond Caribe. E enfolce di RBC no ta solamente 
riba e deporte, pero mas bien riba e parti di inverti den 
e desaroya di nos hobennan, cu ta un pilar pa e crece- 
mento di cada pais”, asina Rafini a bisa. “Baseball ta 
yuda agrandeci nos hobennan, door di participa den 
Little League for di chikito muchanan ta siña colabora, 
integridad, respet pa otro y disciplina. E calidad ey ta 
yuda forma ciudadanonan ehemplar y lidernan pa fu- 
turo. Den nos acercamento y apoyo di RBC pa Little 
League esey ta keda para central. E ta defini RBC como 
organisacion y ta duna bida na nos meta: yuda cliente 
crece y nos comunidadnan prospera”. 

Rafini a menciona e diferente hungadonan di Aruba, 
cu tambe a cuminsa den nan uniform di RBC Aruba 
Little League y a forma nan carera profesional den base- 
ball. RBC ta orguyoso riba nan logronan y esey tambe ta 
duna un empuhe pa sigui apoya Fundacion Aruba Little 
League. 

Rhudy Donata, Presidente di District Aruba Little 
League Foundation a bisa: “Nos ta orguyoso di e apoyo 
consistente di RBC como un patrocinado principal. Cu 
e yudansa financiero e fundacion por sigui inverti pa 
yuda desaroya e muchanan di Little League na Aruba”. 
Donata a indica cu e ta spera cu e publico di Aruba ta 
bini walc e weganan di Little League pa duna apoyo na 
nos muchanan. 



Rafini a conclui e encuentro di prensa: “Nos ta confia 
den e colaboracion y e relacion di tempo largo cu Aruba 
Little League y nos ta spera cu nos ekiponan por iguala 
e exitoso resultadonan di 2018. Nos ta desea tur hoben- 
nan hopi exito den e preparacion pa e campeonato di 
Little League”. 


























Diaranson, 6 Februari 2019 


AWEMainta 


25 


Pro-Catedral San Francisco 

Misa special cu Sacramento di Enfermo 


EN conexcion cu dia mundial di enfermonan; Pastoor 
ta haci un invitacion special na tur enfermo y nos gran- 
dinan, pa un Santa Misa special dia 9 di februari pa 
10’or di mainta dedica na tur enfermo. Lo tin e opor- 
tunidad pa ricibi Santo Oleo (Sacramento di Enfermo). 
Pastoor ta haci un peticion na nos Parokianonan y 
henter e pueblo di Aruba pa trece esnan cu ta malo y 
nos grandinan cu ta den peligro di morto pa por haya e 
Sacramento di enfermo y pa participa na e Santa Misa 
alci. 

Sacramento di enfermo 

Hesus mes a institui e Sacramento di Enfermo; pa asina 
nos aumenta nos amistad cu Dios, pa nos por haya por- 
don di nos picannan y castigonan cu nos merece, pa nos 
por haya forsa y pasenshi pa por soporta e dolornan y 
tambe pa salud di nos alma y pa debolbe nos e salud di 
nos curpa. 

Den Santiago 5.14 nos ta lesa; 

Cu esnan cu ta enfermo; mester resa y mester wordo 
hunta cu azeta santo den nomber di Hesus. 

Ta recomenda pa enfermonan haya e Sacramento alci; 
ora cu e enfermo ta consciente y por compronde bon 
e Sacramento cu e ta ricibiendo. No warda te ora cu ta 
moriendo pa haya e Sacramento aki. Corda cu e ta e 
Sacramento cu por duna bo, bo salud spiritual y corpo- 
ral bek. Pa por ricibi e Sacramento aki, bo mester con- 
fesa of haci un acto di contricion perfecto. 

Ken ta esnan cu mester ricibi e sacramento di enfermo; 
tur esnan cu ta malo y nos grandinan cu tin cierto peligro 
di morto. 

E gracianan di sacramento di enfermo ta; - Un 

union mas intimo cu e Pasion di Cristo; Yudan- 
sa pa por vence e sufrimento di bo enfermedad; 
y pa duna nos (grandinan) animo, consuelo y pas. 
Pordon di bo picanan; venial o mortal (den e ultimo 
caso solamente si no tabata por a haya e sacramento 
di penitencia). 

Ta duna confiasa, fe den Dios y ayudo di Spirito Santo 
pa no cay den desesperacion na ora di morto, pero pa 
sinti pas y pa prepara bo, p’e bida enterna. Y si ta bol- 
untad di Dios lo bo recupera completamente. 



Time Out 



DenTimeOut nos ta 


bay tin sr. Kenny Vrolijk 
nos Chef di M ision p'e 
weganan Pan Americano. 
Cosnan ta moviendo den 
bon direccion. No perde!!! 

Studiantenan di ultimo aña di IPA cu 
exposicion di nan proyecto social pa publico 



Instituto Pedagogico Arubano 

DEN cuadro di finalisacion di e estudio pa bira maestro 
di scol e studiantenan di Instituto Pedagogico Arubano 
(IPA) di ultimo aña mester haci un investigacion y un 
proyecto social. 

E investigacion ta pa nan tesina di finalisacion di estu- 
dio (afstudeerproject) y e proyecto social ta na bienestar 
di un instancia, grupo of comunidad en general. 

Di e delaster aki nan mester haci un presentacion cu ta 
forma parti di e examen final. 

E presentocion lo to den formo 
di un exposicion comindo non to 
presento non proyecto no e 
docentenon di IPA, e instoncionon 
y no publico en generol. 

E proyecto social ta hopi importante den cuadro di e de- 
saroyo como docente y “agente social”, esta como per- 
sona clave den nos comunidad Arubano cu ta participa 
y contribui activamente den e desaroyo social y cultural 
di nos pais. 

E aña aki nos studiantenan ta presenta varios proyecto 
y topico interesante cu nan a elabora y traha riba nan 
conhuntamente cu e instancianan social na Aruba. 

Algun di e instancianan aki ta entre otro Stichting 
Thuiszorg Aruba, Kiwanis Builders Club., ‘The Heart of 
San Nicolaas’, Brighter Future, Adventist Church, Fun- 
dacion Biba Bou Guia y Fundacion Hende Muhe den 
Dificultad. 


Aki nos ta duna un bista di e studiantenan y e top- 
ico di nan proyecto social cu nan lo expone: 

• Marieanne Hsing: 

Duna un man, na nos grandinan - 
Stichting Thuiszorg Aruba. 

• Kathleen Croes y Mandy Jeuken: 

Bouwen aan onze toekomst. Het professionaliseren van 
jonge kinderen - 
Kiwanis Builders Club. 

• Carolien Broeksema: 

Ban wak lus cu nos grandinan. Het bevorderen van so- 
ciale contacten bij ouderen - 
‘The Heart of San Nicolaas’. 

• Shantal Hijmering y Haydianne Croes: 

Fundraising Brighter Future: Als hulp bij het ontwik- 
lcelen van een snoezelruimte - 

Brighter Future. 

• Cleopatria Brice: 

Get your Plate in Shape - 
Adventist Church. 

• Zaida Franken y Neelam Harilall: 

Het inrichting van een nieuwe kantoor en het ontwilc- 
kelen van promotiematerialen voor de stichting Funda- 
cion Biba Bou Guia - 
Fundacion Biba Bou Guia. 

• Solangel Faclé y Jo-Anne Alberts: 

Ni un victima mas - 

Fundacion Hende Muhe den Dificultad. 

E exposicion di e proyectonan social ta habri pa publico 
diaranson dia 6 di februari di 2or pa 6or di atardi na 
IPA. Tur educador y interesado ta keda cordialmente 
invita pa asisti na e exposicion interesante alci di nos 
studiantenan. 

ARUBA Bank tabata presente pa apoya y 
felicita e gran grupo talentoso di trinta y cin- 
co (35) participante infantil y hubenil di e 
Calypso & Roadmarch Contest na Carnival 
Village. 

Ta un orguyo pa Aruba Bank di por a mira 
cu e participacion di muchanan den Calyp- 
so y Roadmarch ta creciendo y con nan ta 
sigui cu e tradicion musical pa futuro gen- 
eracionnan. E rey di categoria pre-infantil 
Calypso ta Ez Flow - Perfect, reina infantil 
Calypso ta Queen Ivy - A prayer for carnaval 
y rey hubenil Calypso ta King Nutz - Let’s 
bring the cambio. E reina di categoria pre- 
infantil Roadmarch ta Miss Hype - Wine, 
jump <Sc wave, reina infantil Roadmarch ta 
Queen Reanne - Mi Cabayito y reina hube- 
nil Roadmarch ta Wuk Up Star - Wakanda 
Dance. 

Nataly Simmons-Thompson, Executive Di- 
rector di Aruba Bank a haci un bunita regalo 
cu e muchanannan por disfruta di esalci na 
diferente momento. Pabien na cada partici- 
pante y ban sigui engrandece nos dushi even- 
tonan di Carnaval. 

Ganadornan di Calypso y 
Roadmarch Infantil y Hubenil 

Braam a gana e kaso integralmente 

Wes a anulá beslag na 
rason di USS2.299.000 

WILLEMSTAD. Ku argumentonan huridiko i lcono- 
sementu di materia abogado Bertie Braam a bora ar- 
gumentonan di un kompania di British Virgin Islands 
(Rivana Services) kontra su ldiente venezolano Institu- 
to Nacional de los Espacios i a lora lanta e beslag di kasi 
3 mion dóler ku Rivana a pone riba fondonan na Banco 
Nacional de Credito C.A. Banco Universal Sucursal Cu- 
racao pe suma di US$ 2.988.700, = . 

Rivana a pone beslag riba fondonan di INEA pero INEA 
ta un personero huridiko publiko lcu ta lcai bou di Min- 
ister di Transporte di Venezuela i ta responsabel pa 
eksplotashon i kontról di hafnan di Venezuela. 

INEA ta debe Rivana US$ 2.299.000,= pa charter di 
toubot ku yama DAVID PRVI. 

INEA a hiba Rivana korte pa demanda anulashon dje 
beslag tersera ku nan a pone riba fondonan naBanco 
Nacional de Credito C.A. Banco Universal Sucursal Cu- 
racao. Segundo, INEA a eksigi pa Rivana baha e suma 
riba kual nan a pone beslag bira US$ 2.216.521, = . 

I tersero, ku Rivana lo duna garantia di banlco pe suma 
riba kual beslag lo sigi valido. E garantia mester ta di un 
banlco komersial di Korsou. 

I finalmente INEA a demanda lcu Rivana paga tur gastu. 
INEA a splika wes ku no ta paga nan no ke paga sino ku 
nan ta impotente pa paga. O sea, lcu faktornan eksterno 
ta stroba nan di paga. 

Ademas INEA ta un personero huridiko publiko i e fon- 
donan ku a pone beslag riba dje ta destina pa obranan i 
servisio publiko. 

Abogado Braam a splika wes ku Rivana por a inisiá un 
prosedura legal na Caracas pero no a hasi esei di manera 
ku e beslag ku Rivana riba e fondonan ne banko lokal 
no tin balor. 

E historia tabatin un ‘twist’ den banda kaminda Blue 
Marine Chartering a pone beslag di 772.179 dóler lcon- 
tra INEA loke ta nifika ku INEA lo tin di paga e suma 
alci na 

Blue Marine Chartering. 

Pero Rivana no a deskontá e suma aki for di e suma 
prinsipal riba kual nan a pone beslag. 

O sea e suma pa lcual nan a pone beslag ta fout tambe, 

Wes tabata masha al kaso i a sigi praktikamente tur e ar- 
gumentonan di abogado Braam pa yega ne konldushon 
lcu Rivana mester lanta tur e beslagnan. 

I komo partido ku a pérdé e kaso, nan tin ku paga e gas- 
tunan di lcorte. 

Tratandose di un kaso ku aspektonan di derecho inter- 
nashonal lcu tabatin di haber ku leinan di Brasil i di 
Venezuela i nos pais, abogado Braam a apliká e argu- 
mentonan legal korekto pa a gana e kaso integralmente 
pa su ldiente. 


[Corsou 

Karenia Justiana tabata 
ofisialmente riba lista di terorista 

WILLEMSTAD. Di alceurdo ku datonan lcu redakshon di NOBO 
a kompilá dje viuda di origen Kurasoleño di 31 aña ku tabata kasá 
lcu un guerero Sirio-ulandes, Karenia Justiana tabata ofisialmente 
riba lista di Ministerio di Relashonnan Eksterior komo terorista. 

E fecha ku esei a sosode tabata 7 di desémber dekreto nr. 2016.847738, 
registrando Karenia Vigdalis Justiana komo persona kontra kende e 
areglo di sanshon pa terorismo ta na vigor. 

E dekreto ta bisa ku Karenia Vigdalis Justiana a nase dia 23 di yuni 
1987 na Lelystad i a publiká e desishon den Gazeta ofisial. 

Hefe dje sekshon pa kombati terorismo L.B.M. Tummers a firma e 
registro. 

Lagando dos kriatura werfano 

Guerero Sirio i su kasá 
Kurasoleño a muri na Siria 



WILLEMSTAD Na Limburg ku ta praktikamente 
teritorio Belga tambe ta reina gran konsternashon despu- 
es ku finalmente e notisia a yega Belgika ku e guerero 
sirio Jamal E1 Koua lcende tabata biba na Limburg ku su 
kasá di origen Kurasoleño a muri na Siria bou di dife- 
rente sirkunstansha. 

Tristu dje kaso ta lcu e pareha a laga dos werfanito atras 
i awor e famianan ta buskando tur manera posibel pa 
logra haña e dos werfanitonan pero e kaminda di krus 
ku nan tin ku pasa ta mes largu ku dies buélta rónt di 
mundu. Na pia. 

Te lcu dialuna lcu a buslca drechi dje werfanitonan, nan 
tabata kedando den un kampamentu na Siria i p’esei 


e famianan ta hasiendo todo por todo pa logra trasladá 
nan pa Belgika pa duna nan un kriansa sivilisá. 

El Kouo di 30 oño o muri for di 
oño poso 13 di oprel den un kombote no 
Sirio i su kosá Korenio Justiono o notifiká 
su fomionon no Belgiko vio WhotsApp. 
Sinku oño posá e poreho o boi Sirio 
komindo non o hoño dos yu. 

Awor a bin sali na lda lcu su kasa lcende tin nashonalidat 
ulandes Karenia Justiana (31) resientemente a muri den 
un lcampo di detenshon na Ain Issa den teritorio Kurdo. 
Ta fin di siman pasá nan a tende esei. 

E famianan na Limburg a konta ku e kontakto via Kar- 
enia tabata masha struf pasobra e tabata biba den un 
otro mundu. 

Pero pió dje kaso ta ku fo’i dia e mama a muri, e dos 
yunan, un mucha muhé di 4 aña i un mucha homber di 
2 aña, ta pa nan kuenta den e kampamento. 

E guerero Jamal tin dos ruman muhé i tres ruman 
homber kendenan ke kria e muchanan pasobra nan ta 
haña ku no por kastigá e muchanan pa loke nan mayor- 
nan a hasi. 

Ademas ningun hende a gusta ku Jamal a bai Siria 5 aña 
pasá. 

Dos otro werfanito di Belgika kendenan mayornan a 
muri na Siria a yega Belgika dialuna despues di a pasa 
un aña den un kampamentu. 

Wes na Turkia a duna pérmit pa nan keda serka nan 
abuelo. 

Refiner a di Kórsou ta sigi buska manehadó dje refiner a 


WILLEMSTAD . Awor lcu Refineria di Korsou a tuma 
nota di e desishon di e kompania ku nan a preferá di bai 
laman lcune pa eksplotá e refineria sin lcu te ainda nan 
no ke revelá e nomber - tur hende sa esaki naturalmente 
- mesora a dal pasonan pa sigui ku e proseso pa yega na 
un manehadó i operadó. 

Lo sigui lcu e proseso pa atendé lcu e dos otro partidonan 
ku a keda selektá komo potensial partner stratégiko pa 
nos refineria, konforme manera e proseso di selekshon a 
keda deliñá na promé instante. 

E tim enkargá lcu e proseso (lcen nan ta?) pa yega na e 
partner stratégiko ya ta trahando huntu ku ekspertonan 
internashonal pa asina rápidamente por dal e pasonan 
nesesario. Den esaki ta tene debido kuenta ku e interes 


ekspresá pa PDVSA den maneho i operashon di nos re- 
fineria. 

RdK ta lamentá lcu un proseso lcu tabata kana asina 
fruktifero a keda frustrá dor di algu ku a eksigi un in- 
vestigashon interno i konsekuentemente tin su efelcto 
negativo. 

Esalci ta suprayá un biaha mas e nesesidat pa kada lcen 
ku ta direktamente envolvi ku e proseso, pero tambe 
kada un di nos engeneral, pa atendé na un forma re- 
sponsabel i madurá ku e proseso. 

Mantenshon di nos refineria habri, i lcu un futuro du- 
radero i sostenibel, ta importante pa tur esnan ku ta 
traha riba nos refineria, pero tambe pa nos bienestar en 
general. 


Kandidato preferi a bula afó 

Refineria ta sigi buska partner 
pa refineria no mester será 


WILLEMSTAD. Refineria di Kórsou (RdK) durante 
di e ultimo dianan tabatin kontakto intenso ku e kom- 
pania ku a keda skohé komo ‘preferred bidder’, den e 
proseso pa yega na un manehadó i operadó pa nos re- 
fineria, despues ku e lcontrakt aktual finalisá na fin di 
2019. 

E kompania lcu nan tabata negosha lcune a informa Re- 
fineria di Kórsou ku nan no ta interesá mas pa bira sosio 
lcu ta operá e refineria. 

Si despues e refineria kuminsa funshona nan lo ta in- 
teresá den kualke tipo di koperashon E kompania a 
mustra interes si den algun forma interesante di traha 
ku nos refineria, unabes tin ldaridat riba operashon i 
maneho di e refineria, despues ku e aktual kontrat fi- 
nalisá. 

E rason ku e kompania a duna pa no kontinuá den e 
proseso, ta ku durante di e periodo ku mester a warda 
pa e investigashon interno na Refineria di Korsou tuma 



lugá i lcu finalmente a lceda lda, e kompania a hasi un 
reevaluashon interno. 

Nan a ahustá ldlco tin prioridat den nan plannan i te- 
niendo kuenta ku e retraso ku e investigashon riba chan- 
chuyo a tuma, nan a haña oportunidat nobo lcu nan a 
dal bai lcune. 

Aña pasá nan tabata lda pa firma MOU. 

E kaso aki ta demostrá ldaramente e polco balor ku 
firmamentu di MOU tin i lcu aparentemente a unilco 
logronan dje gabinete aki ounke te fin di aña pasá nan 
tabatin intenshon di firma. 

Mitarta kondishonal 

Kenneth mester sinta 18 luna pa 
kontrabanda di 1025 gram di koka 


WILLEMSTAD. E suidadano Ken- 
neth di 57 aña, dialuna a presentá 
dilanti di wes mr. Mauritsz de Kort 
pa responsabilisá su mes pa un akto 
kastigabel ku el a lcometé dia 22 di 
ougustus 2018. 

Outoridatnan na aeropuerto Hato a 
deskubri lcu Kenneth tabatin 3 djóki 
bisti riba otro, den kua 4 paki konteniendo kokai- 
na. E droga tabatin un peso brutu di 1025 gram i tabata 
den forma di pasta. Kenneth tin un pasado ku hustisia, 
pasobra tantu na aña 2004, 2011, komo 2014 el a yega 
di kai pa droga kaba. 

Pero, mirando lcu e fechanan ya no ta asina resien, wes 
ta konsiderá Kenneth B un firstoffender. Den sala di 
lcorte dialuna Kenneth a splika lcu ta su situashon finan- 
siero delikado a hink’é den otro problema ku hustisia. 
E oferta ku el a haña di un persona a pone lcu e no por 
a ninga. 

Segun e akusado ta un mucha di Montaña a dun’é e 
droga pa purba pasa kuné bai Ulanda i a primintié 1000 


euro i piku 

Abogado mr. Uldrick Dickens, 
na defensa di Kenneth B a 
insisti ku su ldiente a ko- 
perá full lcu outoridatnan 
ku riba su mes ta rason pa 
tene konsiderashon lcuné den e 
kastigu ku wes ta bai duna. Ade- 
mas abogado mr. Dickens a pinta e 
lcuadro di un suidadano ku ta pas- 
ando den hopi sufrimentu pa mantené kabes riba awa 
ya ku e ta un desempleado ku a kai den un situashon 
finansiero berdaderamente pésimo. 

Kenneth tambe a stress masha ku e ta sin trabou i ku fi- 
nansieramente mirá e ta den un situashon teribel. Fiskal 
mr. E de Groot a demandá un kastigu di prizon di 24 
luna di kua 12 luna kondishonal i un periodo di prueba 
di 3 aña pero wes mr. de Kort a skohe pa un kastigu mu- 
chu mas moderá, esta 18 luna di prizon, di kua 9 luna 
kondishonal i un periodo di prueba di 3 aña. 

E droga lo keda destrui. 



Shcmnon kier a 
pasa 3050 gram di kokaina 


WILLEMSTAD. E suidadano Shannon di 35 aña di 
edat no tabata presente den sala di lcorte dialuna pa 
tratamentu di su kaso dialuna. 

✓ 

Unikamente su abogado, esta mr. Awadpersad tabat’ei, 
kende a bisa wes ku su ldiente ta sufriendo di kebrante 
di salu i pa tal motibu lo no por ta presente. 

Dia 20 di ougustus 2018 Shannon a purba pasa lcu 3050 
gram di kokaina rumbo pa Europa. 

Ta trata aki di un kantidat bastante grandi di droga. 

No a bini padilanti den sala di korte si ta den forma di 


pasta, likido 6f puiru e kokaina ku a gara Shannon ta- 
bata. Den kaso di puiru e kastigu lo ta mas. 

Tampoko no ta konosi si Shannon ta un firstoffender si 
óf nó. 

Tratamentu di e lcaso no por a kontinuá dialuna i ta 
sigur ku lo mester emiri un dagfar nobo pa invit’é bin 
lcorte. 

Tratamentu di e kaso entre tantu a lceda stipulá pa e 
fecha 25 di mart binidero pa mitar di 3. 

Intemacional 


Mucha muhénan di Belgika 
gusta nan kasá i amantenan ISIS 


ANTWERPEN. Na Belgika tin basta mucha muhé 
adolesente kendenan ta frei of kasa lcu guereronan ISIS 
na Siria. 



Dos di nan ta Tatiana Wielandt i Bouchra Abouallal 
kendenan a hura nan lealtat ne lider terorista Abu Bakr 
Al-Baghdadi. 

Originalmente nan a lamentá di mester a bandona nan 
lcas i nan famia pero despues ku nan lcasá a muri den 
kombate nan a keda Siria i ta defendé e kousa ku kue- 
rpo i alma. 

Por sierto ku tur dos ta presu aktualmente pasobra Kur- 
donan a kapturá nan i e Kurdonan ta lconta lcu e dos 
muhénan no tin duele ku nan a bai Siria: 

Kontrali, nan ta defendé e guereronan i ta dispuesto di 
bringa mano a mano ku lcuallce hende ku reta nan. 

HOPI PREOKUPASHON 

Morto di Karenia Justiana a preokupá su mayornan ma- 
sha tantu. 

Speshalmente su abuelonan tin pena i preokupashon 
pasobra nan no sa ki a para di su dos yunan. 

Despues ku Justiana a muri, mensahenan di App tabata 
lora sali for di telefon di Houssein i tabata preokupá e 
mayornan. 

Hendenan tabata puntra si ta bérdat lcu un mama ho- 
ben di Ulanda a muri luna pasá den un kampamento di 
refugiado na Siria i unda su yunan ta? 

Un sirio ku ta yama su mes Hoessein ta kordiná infor- 
mashon pero no lce duna su nomber pa motibu di sig- 


uridat. 

E problema ta ku ora un mucha muhé bai Siria serka un 
guerero, komunikashon ta masha malu i no ta tur biaha 
nan ke papia ku nan mayornan. 



— _ m _ - 


MALU KRONIKO 

Segun varios fuente, Karenia a registrá su mes lcomo Su- 
danes siendo ku originalmente su mayornan ta di Kor- 
sou. 

E tabata usa otro nomber tambe. Ela lanta na Zwolle 
pero despues ku ela konverti di religion ela yama su mes 
Safiya. 

E tabata kasá lcu e terorista Jamal E1 Koua, un guerero 
belga notorio. 

E1 Kousa tabata amigu di Abdelhamid Abaaoud di Mo- 
lenbeek kende lo a planiá atentadonan na Paris na no- 
vember 2015. 

E1 Koua den bida diario lcomo terorista i guerero tabata 
spesialista den arma di gera pisá i su arma favorito ta- 
bata un kañon portabel pa eksplotá tanki ku granada. 
Aparentemente Karenia tabata sufri un malesa króniko 
i a debilitá asina tantu ku dokternan no por a hasi nada 
mas pe. 

Un persona ku a papia kune un par di luna promé ku 
su morto a tende ku e tabata hopi malu i tabatin masha 
hamber. 

Señor ta mi wardador, mi’n tin falta di nada; 

Den cunucu di yerba verde E ta pone mi sosega. 

E ta hiba mi na awa tranquil, pa mi bolbe haya forsa. 

Salmo 23: 1,2,3 

Cu inmenso tristesa den nos curason pero agradecldo pa tur 
loke nos a compartl cune, nos ta anuncla despues dl un lucha 
contra su enfermedad, fayeclmento dl: 


Valentin Girigori 

Mlhor conocl como: "Vale” 

*14-02-1959 - |30-01 -2019 

Na nomber dl su: 

Mayornan: tFederico y Anna Maria Girigori-Rlvero 
Esposa: Jean Girigori-Loopstok 

Ylunan dl criansa: 

Jose 

Gregory y Marisela 
Klmberly y Gllllan 
Samlr 
Haniel 

Nletonan: Gaykeon, Geayveon, Gay-zlon 
Rumannan: Fllomena y esposo Cicilia Kelly y famla 

Sablna Ras y famla 

Adriana y esposo Rudolf Hleroms y famla 
Nllda y esposo Dayron Ortlz y famia 

Tantay omonan: 

tJose Rlvero 

tRosa Rlvero 

tTony Rlvbero 

tMaria (Blbl) Rlvero 

tMaroucha Kock y Macario Kock 

Buchl rivero y Margarita Rlvero 

Benlta Davelaar 

Ihanan: Arnold (Nolly) Martlnus, Angelo Kelly, Carollna Ras, 
Mishelon Hieroms 

Swa y cuñanan: tMlrna Dlx-Loopstok y Hans Dlx 

Slmon Loopstok y famla 

Rudy y Nubia Loopstok y famia 

Greta Loopstok y famla 

Roland y Jolanda Loopstok y famla 

Vera Croes y famla 

Marieta y Mario Dlrksz y famla 

Eda y Versl Vrolijk y famla 

Hector y Vlvlan Loopstok y famla 

Sonla y Halro Faro 

tVlrglnla y Eloy Geerman y famla 

Angellne y Angelo Semerel y famla 

Maybellne Boekhoudt y Dominlco Everon y famia 

Amlgo(a)nan di cas: Chlmlnay Chlco, Marcell, Jullo, Natasha, 

Barranquillq, Frans, Juan, Ramlro, Neells, Paplto, Randolph 

Roch, Frenk Loopstok, Famla Brieva, Mack Paalman 

Sobrino(a)nan, primo(a)nan naAruba, Curacao, USA, Hulanda, 
compery compernan, tur su amlgo(a)nan, su excoleganan di 
Mourik, Star Motor y Mota y Glel 

Demas famla: Girigori, Loopstok, Rivero, Kelly, Ras, Hieroms, 
Ortlz, Loefstok, Flanegln, Tromp, Maria, Henriquez, martlnus, 
Davelaar, Echobardo, Brieva, Castaler, Croes, Dlrksz, Semerel, 
Boekhoudt, Vrolljk, Everon, Faro, Geerman, Paula 

Acto dl condolencla y entlero ta tuma lugar dlablerna 8 dl 
februari 2019 dl 9’or pa 11 ’or dl malnta na mlsa Blrgen dl 
Fatima na Dakota despues sallendo pa Santana centraal na 
Sabana Basora. 

Enbez dl flor of krans, un donaclón pa Edmund Harms lo ta 
altamente aprecla. 

Si den nos tristesa nos por a lublda un nomber dl famla of 
amistad, nos ta pidi nos disculpa. 





Aufora 

“Bou di alanan di Dios mi ta sigur” 

Abo ku ta biba bou di amparo di Altisimo, ta hospedá 
den sombra di Dios Omnipotente, bisa Señor: 

“Mi refugio, mi forti, mi Dios, den kende mi ta 
pone mi konfiansa” 

Salmo 91:1-2 

Cu dolor na nos curason pero conforme cu boluntad di 
Señor, nos ta anuncia fayecimento di : 



Elton Divon Elvion Gomez 

Mihor conoci como “ Tonchi” 

*17-02-1999 -131-01-2019 

Acto di entiero lo wordo anuncia despues 



ora 


‘Zfoto&urij & (tyienuztonq 


"Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por steuns di loke Señor ta hasi" 

Conforme boluntad di Señor nos ta anuncia 
fayecimento di nos difunto stima: 



Adelita Paesch-Geerman 

Cariñosamente jama “Aida” 
*06-08-1954 -102-02-2019 

Acto di entiero lo wordo anuncia despues 




Aufora 

Gradicimento v Invitacion 

Famia Cardenas Serna Bermudez Bergrok 
kier a gradici tur famia amistades y conocirnan cu a 
compaña nos durante enfermedad y fayecimento di 
nos esposa, mama ,wela, bisawela, y tatarawela stima 



Sra. Isidora Celsa Cardenas 
Serna Bermudez 

Mihor conoci como Elsa di Elsa’s Lotto 

Un Danki special na: Dokter Cayama cu a atende nos 
mama cu asina amor y dedicashon 

Verpleegster: Christina, Davienne, Broeder: Igner Lopez 
Tambe na Randall Croes y 
na Aurora /Royal Funeral Home 

y finalmente un danki special na henter nos famia cu a 
compaña nos durante e temporada aki. 

Alaves nos kier a invita bo persona pa 3 Santo 
Sacrificio di misa na Misa Sta Anna na Noord 
diaranson dia 6 februari 2019 pa 6.30 pm, 
diabierna dia 8 februari 2019 pa 6.30 pm 
diasabra 9 di februari 2019 pa 7 pm. 

Despues di ultimo misa lo bai tin un Rosario na cas 
Maracastraat 31 Dakota pa 8.30pm. 

Masha danki na tur hende. 

Cu Dios duna nos esposa, mama ,wela, bisawela, y 
tatarawela su descanso . 





iMainta 


wwwYacebook.com/awemamta 

AWEMainta 


Diaranson, 6 Februari 2019 



E unico corant GRATIS 



Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona” 


LiKe nos riba facebooK 


Keda “up to date” ij liKe nos riba faceboo 
www.facebooK.com/awemainta 




Subi riba nos website 

www.awemainta.com 


AWEMainta completamente 

DIGITAL 






















